钦定古今图书集成/明伦汇编/氏族典/第436卷 > 《廖用贤尚友录》 > 马廖
## 钦定古今图书集成/明伦汇编/氏族典/第436卷 > 《廖用贤尚友录》 > 马廖

按《后汉书马援传》：“援子廖，字敬平，少以父任为郎。明
德皇后既立，拜为羽林左监。显宗崩，受遗诏典掌门
禁，遂代赵熹为卫尉，肃宗甚尊重之。建初四年，封顺
阳侯。永元四年卒，谥曰哀侯。子遵嗣，徙封程乡侯。遵
卒，无子，国除。元初三年，邓太后诏封廖孙度为颍阳
侯。”